**3-сабақ. Заң және құқық**

**І. Глоссарий**

|  |  |
| --- | --- |
| азаматтардың құқығы *права граждан* | Азаматтардың құқықтары мен бостандықтары Ата заңмен реттеледі және қорғалады.*Права и свободы граждан регулируются и охраняются Конституцией.* |
| қолданыстағы заңнама *действующее законодательство* | Шарт мәтінін әзірлеуде қолданыстағы заңнаманы басшылыққа алдық.*При разработке текста договора мы руководствовались действующим законодательством.* |
| құқық қорғау органдары *правоохранительные органы* | 1 маусымнан бастап құқық қорғау органдарының қызметкерлері аттестациядан өтеді. *С 1 июня сотрудники правоохранительных органов проходят аттестацию.* |
| жауапкершілікке тарту *привлечь к ответственности* | Кәсіпорынның бірқатар басшы қызметкерлері тәртіптік жауапкершілікке тартылды. Ряд руководящих работников*предприятия* привлечены *к дисциплинарной*ответственности. |
| жеке тұлға*физическое лицо*  | Жеке тұлғаның өтiнiшiнде оның тегi, аты, мекенжайы толық көрсетiледi.*В заявлении физического лица полностью указываются его фамилия, имя, адрес.*  |
| заңды тұлға *юридическое лицо* | Төртінші және бесінші касса заңды тұлғаларға қызмет көрсетеді. *Четвертая и пятая касса обслуживают юридических лиц.* |
| жедел іздестіру шаралары *оперативно-розыскные мероприятия* | Полицейлер бірқатар жедел-іздестіру шараларын жүргізді. *Полицейские провели ряд оперативно-розыскных мероприятий* |
| мүліктік қатынастар *имущественные отношения* | Мүліктік қатынастар азаматтық заңнамамен реттеледі.*Имущественные отношения регулируются гражданским законодательством* |
| ішкі істер бөлімі *отдел внутренних дел*  | Алматы қаласының Медеу аудандық ішкі істер бөліміне шағым түсті.*Жалоба поступила в Медеуский районный отдел внутренних дел города Алматы.*  |
| тәртіп бұзушылар *нарушители порядка* | Қоғамдық тәртіпті бұзушыларға қандай әкімшілік жазалау шаралары қолданылады?*Какие меры административного взыскания применяются к нарушителям общественного порядка?* |
| заңды немесе заңсыз *законно или незаконно* | Кәсіпкер мемлекеттік бағдарлама бойынша салынған үйдің жертөлесін заңсыз иеленіп келген. *Предприниматель незаконно завладел подвалом дома, построенного по госпрограмме.* |

**ІІ. Сұхбат**

|  |
| --- |
| *Әжесі:* Балам, кеше өте кеш келдің ғой, бәрі дұрыс па? *Әсет:* Уайымдамаңыз, әже, жұмыс өте көп болды. Кеше бір үйге ұрлыққа түсіпті, сол жерге бардық. Үй иесінен, көршілерден жауап алдық. *Әжесі:* Қап, қиын болған екен. Ұрылар ұсталды ма?*Әсет:* Жоқ, қазір жедел іздестіру шараларын жүргізіп жатырмыз. *Әжесі:* Дұрыс, тез арада кінәлы адамдарды табу керек. «Ұрлық түбі – қорлық» деген ғой атамыз қазақ. Олар тиісті жазасын алуы тиіс. *Әсет:* Әрине, міндетті түрде табамыз. Оларды көршілерден де басқа адамдар көріпті, куәлар бар. *Әжесі:* Балам, қазір осы көшеде тұрып заңсыз сауда жасайтындар да көбейіп кетті. Соларға өзі тосқауыл бар ма?*Әсет:* Әже,рұқсат етілмеген жерлерде сауда жасаушылар заңға сәйкес жауапкершілікке тартылады. Бірақ тұрғындардың өздері де көшедегі сауда-саттықтың зиянды әрі заңсыз екенін естерінде сақтау тиіс. *Әжесі:* Иә, тәртіп орнату үшін, әуелі өзіңнен бастау керек десеңші...*Әсет:* Өте дұрыс, әже, тәртіпті өзімізден бастауымыз керек.   |

**ІІІ. Жаттығамыз**

***Сол жақтағы сөздерді оң жақтағы аудармасымен сәйкестендір.***

|  |  |
| --- | --- |
| заңсыз/1  | оперативно-розыскные мероприятия/3 |
| жазалау шаралары /2  | юридическое лицо/4 |
| заңды тұлға/4 | меры наказания/2 |
| кінәсын мойындау/5 | незаконно/1 |
| жедел іздестіру шаралары/3 | признание вины/5 |

**ІҮ. Сөйлеу дағдысы**

***Сөйлеу үлгілерін пайдаланып, іскери кездесуде айтылған пікір-тұжырымдарға, мәліметтерге қатысты өз ойыңызды білдіріңіз.***

Мен ............. деп ойлаймын.

Автордың пікірінше ... ... .... ... ..., дегенмен ... ...

Оның ойынша .... .... .....

Ең бастысы, .......... ........ .......... ........ көңіл бөлу керек.

Оның себебін .... ......... ....... ........ .... ....... іздеу керек деп ойлаймын.

Ойымды қайта жалғастырсам, ... ... ... .. ....

Мұнан басқа ... .... ... ... ... ... секілді жайттарды да атап өткен жөн.

Менің көзқарасым бойынша, .......... ............ .......... ........

Мақалада айтылған ойға қайта оралсақ, ... ... ... ... ... ... ...

Егер оның мәніне толық тоқталар болсақ, ... .... .... ... ...

Сөзімді қорытындылай келе, ..... ... .... .... .... .....

**Ү. Қосымша материал**

***Құқық түрлерімен танысыңыз***

|  |  |
| --- | --- |
| жеке меншік құқығы | право частной собственности |
| еңбек ету құқығы | право на труд |
| демалу құқығы | право на отдых |
| әлеуметтік қамсыздандыру құқығы | право на социальное обеспечение |
| әйел құқығы | право женщины |
| оралман құқығы | право оралмана |
| өмір сүру құқығы | право на жизнь |
| бас бостандығына құқық | право на личную свободу |
| жеке бас және отбасылық құпияға, жеке өмірге қол сұғылмау құқығы | право на неприкосновенность частной жизни, личную и семейную тайну |
| ана тілін қолдану құқығы | право на пользование родным языком |
| сөз бостандығы құқығы | право на свободу слова |
| ақпарат алу және тарату құқығы | право на получение и распространения информации |
| жеке және ұжымдық өтініш беру құқығы | право на индивидуальные и коллективные обращения |
| сотта қорғау құқығы | право на судебную защиту |
| білім алу құқығы | право на образование |
| шығармашылық еркіндік құқығы | право на свободу творчества |